Pakalpojumu nozare
Pakalpojumu nozare ir ekonomikas sektors, kurā galvenā uzmanība tiek pievērsta pakalpojumu sniegšanai, nevis preču ražošanai. Šī nozare ietver plašu darbību klāstu, piemēram, tirdzniecību, viesmīlību, transportu un loģistiku, finanšu pakalpojumus, veselības aprūpi, izglītību, informācijas tehnoloģijas, juridiskos un konsultāciju pakalpojumus, kultūru un izklaidi, kā arī komunālos pakalpojumus. Tā ir būtiska mūsdienu ekonomikā, jo tā veido lielu daļu no valsts iekšzemes kopprodukta (IKP) un nodrošina ievērojamu daļu nodarbinātības. Pakalpojumu nozari bieži dēvē par postindustriālo ekonomikas struktūru, jo tajā ir attīstīta moderna infrastruktūra. Ekonomiski attīstītajās valstīs tieši pakalpojumu sektors veido lielāko ekonomikas daļu nodarbinātības ziņā (vairāk nekā 60 %). Savukārt Latvijas tautsaimniecības sektori, kas specializējas pakalpojumu sniegšanas jomā, rada aptuveni 65% no kopējās pievienotās vērtības (2017).